Beschreibung
Wroblik Frido a jeho přećeljo su zaso po puću – w nowej stawiznje spisowaćelki Jěwy-Marje Čornakec, kiž swój wuspěšny rjad z tym dale wjedźe. »Kak su wroblik Frido a jeho přećeljo do Afriki lećeć chcyli« rěka předležaca kniha, w kotrejž so přećeljo na wulku jězbu podaja. Chcedźa z balonom přez wulke morjo lećeć. Ale što to? Přiwali so wulke njewjedro, błyski a hrimanje. Njemdry wichor njese balon do daliny. Rano wotućiwši widźa přećeljo wulke štomy, palmy a hustu kerčinu. Hdźe su jenož přizemili? Je to Afrika? Ze zabawnymi barbnymi ilustracijemi Güntera Wongla słušeja »Wroblik Frido-knihi« mjeztym k bestselleram serbskeje dźěćaceje literatury.
deu_Latn szl_Latn